Nr. ..................../............................2023

**REFERAT DE APROBARE**

***a*** ***Instrucţiunilor de utilizare a aplicaţiei informatice Sistemul informatic de asigurare a trasabilităţii deşeurilor (SIATD), în vederea monitorizării şi verificării corectitudinii tranzacţiilor cu deşeuri de ambalaje, anvelope, echipamente electrice şi electronice, baterii şi acumulatori portabili în sistemul răspunderii extinse a producătorului, precum și în vederea monitorizării și verificării tranzacțiilor cu deșeuri municipale***

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de ordin privind aprobarea *Instrucţiunilor de utilizare a aplicaţiei informatice Sistemul informatic de asigurare a trasabilităţii deşeurilor (SIATD), în vederea monitorizării şi verificării corectitudinii tranzacţiilor cu deşeuri de ambalaje, anvelope, echipamente electrice şi electronice, baterii şi acumulatori portabili în sistemul răspunderii extinse a producătorului, precum și în vederea monitorizării și verificării tranzacțiilor cu deșeuri municipale.*

Baza legală a proiectului de ordin supus aprobării o constituie prevederile art. 10 alin. (9)-(12), ale art. 122 din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.

Invederăm faptul că, prin Ordonanța de urgență a Guvernului nr. 125/2022 pentru modificarea și completarea Ordonanței de Urgență nr. 196/2005 privind Fondul pentru mediu s-a instituit obligația persoanelor juridice legal constituite, autorizate de Comisia de supraveghere a răspunderii extinse a producătorilor, prevăzute la art. 9 alin. (1) lit. v), care gestionează deşeuri de ambalaje, de către operatorii economici care desfăşoară activităţi de colectare, valorificare sau salubrizare şi raportează deşeuri pentru contribuabilii prevăzuţi la art. 9 alin. (1) lit. v) şi y), precum şi de către persoanele juridice ale căror costuri nete şi/sau costuri de colectare, valorificare, sortare sau raportare sunt finanţate de către persoanele juridice prevăzute la art. 9 alin. (1) lit. v) şi y), de a utiliza aplicația informatică SIATD. De asemenea, s-au stabilit sancțiuni pentru nerespectarea obligațiilor de raportare la termen sau pentru neutilizarea tranzacțiilor în SIATD de către persoanele obligate să utilizeze aplicația SIATD.

Menționăm că, prin Legea nr. 175/2023 privind aprobarea Ordonanţei de urgenţă a Guvernului nr. 125/2022 pentru modificarea şi completarea Ordonanţei de urgenţă a Guvernului nr. 196/2005 privind Fondul pentru mediu, s-a instituit obligația operatorilor economici care desfăşoară activităţi de colectare, valorificare, reciclare sau brokeraj şi raportează deşeuri în SIATD de a constitui o garanție în cuantum de 50 de lei/tonă în favoarea organizaţiilor care implementează răspunderea extinsă a producătorului.

Astfel, prin prezentul proiect de ordin se propune aprobarea *Instrucţiunilor de utilizare a aplicaţiei informatice Sistemul informatic de asigurare a trasabilităţii deşeurilor (SIATD), în vederea monitorizării şi verificării corectitudinii tranzacţiilor cu deşeuri de ambalaje, anvelope, echipamente electrice şi electronice, baterii şi acumulatori portabili în sistemul răspunderii extinse a producătorului, precum și în vederea monitorizării și verificării tranzacțiilor cu deșeuri municipale*

și abrogarea Ordinului ministrului mediului, apelor și pădurilor nr.1595/2020 pentru aprobarea Instrucţiunilor de utilizare a aplicaţiei informatice SIATD, în vederea monitorizării şi verificării corectitudinii tranzacţiilor cu deşeuri de ambalaje în sistemul răspunderii extinse a producătorului, publicat în Monitorul Oficial al României, Partea I, nr. 775 din 25 august 2020.

Față de cele de mai sus și ținând seama de motivele invocate, vă rugăm să analizați și să aprobați *proiectul de ordin**privind aprobarea Instrucţiunilor de utilizare a aplicaţiei informatice Sistemul informatic de asigurare a trasabilităţii deşeurilor (SIATD), în vederea monitorizării şi verificării corectitudinii tranzacţiilor cu deşeuri de ambalaje, anvelope, echipamente electrice şi electronice, baterii şi acumulatori portabili în sistemul răspunderii extinse a producătorului, precum și în vederea monitorizării și verificării tranzacțiilor cu deșeuri municipale.*

**PREȘEDINTE,**

**Laurențiu Adrian NECULAESCU**

Șef Serviciu Analiză și Avizare,

Andreea Coman

Întocmit,

Emilia Pavel